Eng.sz.: R-1978/2000.
Dr. Kopári László
Irodavezető
7626 Pécs, Koller u. 7.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

Csak egy kis tavaszi kiruccanás Olaszországba
 Rimini, San Marino, Lamborghini, Ravenna, Bolognáig,
s egy kis bevásárlás
2026. május 10-12. (3 nap)

1. nap: Pécs - Utazás Horvátországon és Szlovénián keresztül Olaszországba. – Rimini: római kori eredetű város, középkori halászfalu, mely napjainkra legnagyobb olaszországi tengerparti nyaralóhely lett. Séta az óvárosban, mely során érintjük az Augustus császár idején épült Tiberius hidat, a korábbi színes felújított halászházakat a hangulatos Borgo San Guilano negyedben, a római diadalívet és a középkori a Piazza Cavourt.
2. nap: Ravenna: jelentősek a kora keresztény műemlékei, melyek az UNESCO Világörökség listáján szerepelnek: Az érseki palota (Palazzo dell'Arcivescovado) múzeuma és a palotakápolna (Cappella di Sant'Andrea) mozaik díszítése, a Basilica di Sant'Apollinare Nuovo mozaikjai, a Basilica di San Vitale mozaikjai, amelyek I. Justinianust és Theodórikot ábrázolják, a keresztelőkápolna (Battistero Neoniano) mozaikjai. A városi séta során érintjük a Piazza del Duomo-t, Piazza del Popolo-t, Garibaldi téret és a Dante Mauzóleumot. – San Marino: látogatás a Monte Titano hegygerincen fekvő mini köztársaságba. Séta a hegy legmagasabb pontján épült a „fővárosban”, San Marinoban. 
3. nap: Bologna: ahol már 1088-ban egyetemet alapítottak és a bolognai szósz hazája. Séta a városban, érintve a főterét, az ott álló Basilica di San Petroniot, az ország 5. legnagyobb templomát, Neptun szökőkutat és a város 2 leghíresebb középkori tornyát, melyek, inspirációt adtak a new yorki World Trade Center tervezőjének. – Rövid megálló Sant’ Agata Bolognesében: látogatás az egyik olasz autólegenda hazájába, a Lamborghini Múzeumba. – Utazás haza, s érkezés haza a késő esti órákban.

Utazás: autóbusszal
Étkezés: félpanzió
Szállás: 2 éjszaka 3* hotelben, 2 ágyas szobákban, 2 fő/szoba elhelyezéssel
Ár: 120.000 Ft/fő, 49 utas esetén, mely tartalmazza az utazást, a szállást félpanzióval és a csoportvezetést.
Az ár nem tartalmazza: a belépőjegyek árát, az idegenforgalmi adót és az utasbiztosítást

Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni, akár csoportos kedvezménnyel is.

A programhoz jó utat kívánva üdvözlettel:

Dr. Kopári László sk.

Pécs, 2026. január 16.